पाएं अपने शहर की ताज़ा ख़बरें और फ्री ई-पेपरडाउनलोड करें
जिले में कोरोना की दूसरी लहर की भयावह स्थिति को देखते हुए बायतू विधायक एवं राजस्व मंत्री हरीश चौधरी ने विधायक कोष से 3 करोड़ रुपए 18 से 45 आयु वर्ग के लोगों के कोरोना टीकाकरण के लिए स्वीकृत करने की अनुशषां की है। साथ ही राजस्व मंत्री ने ग्रामीण इलाकों में स्वास्थ्य केन्द्रों का निरीक्षण किया। उन्होंने पचपदरा स्थित ऑक्सीजन प्लांट पर आए लिक्विड ऑक्सीजन से भरे टैंकर में आई समस्या का स्वयं उपस्थित रहकर समाधान करवाया।
राजस्व मंत्री स्वास्थ्य केन्द्रों के निरीक्षण करने के बाद पचपदारा स्थित ऑक्सीजन प्लांट पर पहुंचे। 10 टन ऑक्सीजन लिक्विड पचपदरा के ऑक्सीजन प्लांट पर पहुंचे लिक्विड ऑक्सीजन टैंकर में से एम.एस.पाईप कहीं गिर जाने से प्लांट के क्रायोजैनिक स्टोरेज टैंक में लिक्विड आपूर्ति में अवरोध पैदा हो गया।
इसपर राजस्व मंत्री चौधरी ने स्वयं वहां पहुंचकर परिवहन विभाग के अधिकारी को तुरंत प्रभाव से मौके पर तकनीकी मिस्त्री के साथ पहुंचने के निर्देश दिए। बालोतरा परिवहन विभाग के अधिकारी तकनीकी मिस्त्री रमजान भाई के साथ प्लांट पर पहुंचे। मिस्त्री रमजान भाई ने देशी जुगाड़ से टैंकर खाली करवाया।
ग्रामीण स्वास्थ्य केन्द्रों का किया निरीक्षण
बुधवार को राजस्व मंत्री चौधरी ने पाटोदी पंचायत समिति के सिमरखिया, बड़नावा जागीर एवं नवातला प्राथमिक स्वास्थ्य केन्द्रों का निरीक्षण किया। उन्होंने चिकित्सा विभाग के अधिकारियों, मेडिकल स्टाफ एवं स्थानीय प्रतिनिधियों से संवाद कर क्षेत्र में आमजन को टीकाकरण एवं लक्षणों की स्थिति में जांच के लिए प्रेरित करने के निर्देश दिए।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva zho_Hant eng_Latn